هوپاتيا السكندريه او هيپاتيا السكندريه (يونانى: Ὑπατία |Hypatía|, فى اليونانى القديم نطق Υ كان [y] بين ى و و ; انجليزى: Hypatia of Alexandria, نطق: /haɪˈpeɪʃə/) (اتولدت بين 350 - 370م و اتوفت مارس 415م) هى باحثه من اسكندريه, مصر, بتعتبر اول اهم ست استاذة الرياضيات, و بردو كانت بتدرّس فلسفه و فلك (فيه مصادر تانيه بتوصف انها يونانيه) عاشت فى اسكندريه, ”مصر الرومانيه“ (Ægyptus), من اتباع الافلاطونيه الجديده (Neoplatonism) و بنت الفيلسوف ثيون (يونانى: Θέων |Théon|). اشتهرت بجمالها و وقعت ضحيه لرجال الدين المسيحى اللى اتربصوا لها و هى خارجه من صالة الدرس و شدوها من عربيتها و سحبوها على صحن الكنيسه و رجموها و قتلوها بطريقه وحشه بتهمة عدائها للمسيحيه بإيعاز من كيرلس الاسكندرى بابا الكرازه المرقسيه اللى كان خصم عاشقها حاكم اسكندريه. فيه ناس بتقترح ان موتها بيعلّم اخر العصور الكلاسيكيه القديمه, مع ان فيه ناس تانيه زى Christian Wildberg بيلاحظ ان الفلسفه الهيلينيّه (اليونانيه) استمرت فى الازدهار لحد عصر ”ايوستينيانوس“ (يونانى: Ιουστινιανός |Iostinianós|) فى القرن ال16.